ai4bharat/Pralekha huggingface dataset:
நிதி அமைச்சகம்
சிறிய நிதி வங்கிகள் மற்றும் பேமென்ட் வங்கிகள்  ஆகியவை அடல் பென்சன் யோஜ்னா  திட்டத்தை வழங்க முன்வந்துள்ளன. ஏபிஒய் திட்டத்தின் கீழான சந்தாதாரர்களை உயர்த்த இது வழிவகுக்கும்
அடல் பென்சன் யோஜ்னா , மத்திய அரசின் முதியோர்களுக்கான பென்சன் திட்டமாகும். மத்திய நிதியமைச்சகத்தின் உத்தரவின் கீழ், இத்திட்டம் நாடு முழுவதும் உள்ள வங்கிகளால் செயல்படுத்தப்படுகிறது. பிரதமர் அலுவலகத்தினால் இத்திட்டம் அவ்வப்போது கண்காணிக்கப்பட்டு வருகிறது. பிரதமர் திரு. நரேந்திர மோடி, இந்த சமூக பாதுகாப்பு திட்டத்தை, 2015 மே 9ம் தேதி தொடங்கி வைத்தார். இது நாட்டு மக்களுக்கான உறுதியளிக்கப்பட்ட முதல் பிரத்யேக ஓய்வூதிய திட்டமாகும்.
இந்திய ரிசர்வ் வங்கியின் , புது மாதிரியான வங்கிகள், பேமென்ட் வங்கிகள் மற்றும் சிறிய நிதி வங்கிகள். இந்தியாவில் தற்போது இதுபோன்ற வங்கிகளை தொடங்க, 11 பேமென்ட் வங்கிகள் மற்றும் 10 சிறிய நிதி வங்கிகள் ரிசர்வ் வங்கியிடம் இருந்து லைசென்ஸ் பெற்றுள்ளன. சிறிய நிதி வங்கிகள் மற்றும் பேமென்ட் வங்கிகள், நவீனகால வங்கிகள், இவை வங்கிகள், நிபுணத்துவம், பயனாளிகளை சென்று சேருதல் ஆகியவற்றில் வலுவூட்டுவதாக அமையும். சிறிய நிதி வங்கிகள் மற்றும் பேமென்ட் வங்கிகள், ஏபிஒய் திட்டத்தின் கீழான சந்தாதாரர்கள் எண்ணிக்கையை உயர்த்துவதில் முக்கிய பங்கு வகிக்கும்.
ஏபிஒய் விநியோகத்தில் தற்போதுள்ள வழிகளை வலுப்படுத்துவதில், புதிய பேமென்ட் வங்கிகள் மற்றும் சிறிய நிதி வங்கிகள் ஆகியவை ஏபிஒய் திட்டத்தை பொதுமக்களிடம் கொண்டு சேர்ப்பதில் புதிய உத்வேகத்தை அளிக்கும். ஏபிஒய் திட்டத்தில் பங்குபெறுவது, ஓய்வூதிய சமூகத்தை உருவாக்குவதுடன் மட்டுமின்றி, ஒவ்வொரு கணக்கிலும் ரூ.120 முதல் ரூ.150 வரையிலான ஊக்கத் தொகைகளை கொண்டு வருவதன் மூலம் வங்கிகளுக்கு நீடித்த வருவாயை அளிப்பதாகவும் உள்ளது.
அடல் பிகாரி பென்ஷன் யோஜ்னா  திட்டத்தில் சிறிய நிதி வங்கிகள் மற்றும் பேமென்ட் வங்கிகளை பிரபலப்படுத்துவதற்காக, ஓய்வூதிய நிதி ஒழுங்குமுறை மற்றும் மேம்பாட்டு ஆணையம் , புதுடெல்லியில் 2018 ஜனவரி 15ல் ஆலோசனைக் கூட்டம் ஒன்றை நடத்தியது. இதில் அனைத்து சிறிய நிதி வங்கிகள் மற்றும் பேமென்ட் வங்கிகளில் இத்திட்டத்தை சிறப்பாக செயல்படுத்துவது குறித்து ஆலோசிக்கப்பட்டது. இதில், பிஎப்ஆர்டிஏ.வின் நடவடிக்கைகளுக்கு இந்த வங்கிகள் நேர்மறையான ஆதரவை அளித்தன. மேலும், பிரதமர் திரு. நரேந்திர மோடியின் தொலைநோக்கு பார்வையின்கீழ் ஓய்வூதிய சமூகத்தை கட்டுவிக்கும் சிறப்பான நடவடிக்கையை நோக்கி தங்களை ஈடுபடுத்திக் கொள்ள ஆதரவு அளித்தன.
தற்போது கீழ்கண்ட சிறிய நிதி வங்கிகள் மற்றும் பேமென்ட் வங்கிகள், வங்கி நடவடிக்கைகளை தொடங்கி உள்ளன:
சிறிய நிதி வங்கிகள்:
- உஜ்ஜிவான் சிறிய நிதி வங்கி
- ஜனலட்சுமி சிறிய நிதி வங்கி
- ஈகியூடாஸ் சிறிய நிதி வங்கி
- ஏ.யூ. சிறிய நிதி வங்கி
- கேபிடல் சிறிய நிதி வங்கி
- இஎஸ்ஏஎப் சிறிய நிதி வங்கி
- உட்கார்ஸ் சிறிய நிதி வங்கி
- சூரியோதய் சிறிய நிதி வங்கி
- பின்கேர் சிறிய நிதி வங்கி
பேமென்ட் வங்கிகள்
- பேடிஎம் பேமென்ட் வங்கி
- ஏர்டெல் பேமென்ட் வங்கி
- இந்தியா போஸ்ட் பேமென்ட் வங்கி
- பைனோ பேமென்ட் வங்கி
2018 ஜனவரி 23ம் தேதி வரையில், ஏபிஒய் திட்டத்தின் கீழ் 84 லட்சம் சந்தாதாரர்கள் பதிவு செய்துள்ளனர். இதன் மூலம் ரூ.3,194 கோடி உள்ளது.
(Visitor Counter : 149
பிரதமர் அலுவலகம்
செங்கோட்டையில் ஸ்ரீ குரு தேக் பகதூர் அவர்களின் 400-வது பிறந்தநாள் கொண்டாட்டத்தின் போது பிரதமர் வழங்கிய உரையின் தமிழாக்கம்
மேடையில் இருக்கும் அனைத்துப் பிரமுகர்களுக்கும், நிகழ்ச்சியில் கலந்து கொண்டுள்ள பெண்களுக்கும், காணொலி மூலம் உலகெங்கிலும் இருந்து கலந்து கொண்டுள்ள அனைத்துப் பிரமுகர்களுக்கும் வணக்கம்!
குரு தேக் பகதூர் அவர்களின் 400-வது பிறந்த நாள் விழாவிற்கு அர்ப்பணிக்கப்பட்ட இந்த பிரமாண்டமான நிகழ்வில் உங்கள் அனைவருக்கும் எனது மனமார்ந்த வரவேற்பை தெரிவித்துக் கொள்கிறேன். ஷபாத் கீர்த்தனையைக் கேட்டவுடன் நான் உணர்ந்த அமைதியை வார்த்தைகளில் வெளிப்படுத்துவது கடினம்.
இன்று குருவுக்கு அர்ப்பணிக்கப்பட்ட அஞ்சல்தலை மற்றும் நாணயத்தை வெளியிடும் பாக்கியம் எனக்கு கிடைத்தது நம் குருக்களின் ஆசிர்வாதம் என்று நான் நம்புகிறேன். முன்னதாக 2019-ல் குரு நானக் தேவ் ஜியின் 550-வது பிறந்த நாளை கொண்டாடும் பாக்கியத்தைப் பெற்றோம், 2017-ல் குரு கோவிந்த் சிங் ஜியின் 350-வது பிறந்த நாளை கொண்டாடினோம்.
இன்று நமது நாடு முழு பக்தியுடன் நமது குருக்களின் லட்சியங்களில் முன்னேறி வருவதற்கு நான் மகிழ்ச்சி அடைகிறேன். இந்த நல்ல சந்தர்ப்பத்தில், குருக்களின் பாதங்களில் மரியாதையுடன் வணங்குகிறேன். உங்கள் அனைவருக்கும், அனைத்து நாட்டு மக்களுக்கும், குருவாணி மீது நம்பிக்கை கொண்டுள்ள உலகம் முழுவதும் உள்ள மக்களுக்கும் பிரகாஷ் பர்வ் திருநாளில் எனது அன்பான வாழ்த்துகளைத் தெரிவித்துக் கொள்கிறேன்.
நண்பர்களே,
பல முக்கியமான காலகட்டங்களுக்கு சாட்சியாக செங்கோட்டை இருந்து வருகிறது. இந்தக் கோட்டை குரு தேக் பகதூர் சாஹிப் அவர்களின் தியாகத்தைக் கண்டதோடு மட்டுமின்றி, நாட்டிற்காக தியாகம் செய்த மக்களின் மனதையும் கண்டுள்ளது. சுதந்திரம் அடைந்த 75 ஆண்டுகளில், பல இந்தியக் கனவுகள் இங்கிருந்து எதிரொலித்தன. எனவே, விடுதலையின் அமிர்தப் பெருவிழா நிகழ்ச்சியின் போது, செங்கோட்டையில் இந்த நிகழ்வு நடைபெறுவது மிகவும் சிறப்பு வாய்ந்ததாக மாறியுள்ளது.
நண்பர்கள்,
லட்சக்கணக்கான, கோடிக்கணக்கான சுதந்திரப் போராட்ட வீரர்களின் தியாகத்தால் இன்று நாம் சென்றடைந்துள்ள இடம் சாத்தியமாகியுள்ளது. சுதந்திர இந்தியா, ஜனநாயக இந்தியா, தானே முடிவெடுக்கும் இந்தியா என்ற கனவை நனவாக்க கோடிக்கணக்கான மக்கள் தங்கள் இன்னுயிரை தியாகம் செய்துள்ளனர். இந்தியா உலகத்திற்கு தொண்டின் செய்தியை பரப்புகிறது.
இந்தியா ஒரு நாடு மட்டுமல்ல, நம்முடையது ஒரு சிறந்த பாரம்பரியம் மற்றும் சிறந்த கலாச்சாரம்.
ரிஷிகளும், முனிவர்களும், குருக்களும் தங்களின் பல்லாயிரக்கணக்கான வருட தவத்தால் இந்நிலத்தை அழகுபடுத்தி, தங்கள் சிந்தனைகளால் வளப்படுத்தியுள்ளனர். இந்த பாரம்பரியத்தை போற்றும் வகையில், குருக்கள் தங்கள் வாழ்க்கையை அர்ப்பணித்துள்ளனர்.
எனவே நண்பர்களே,
பல ஆண்டுகால காலனித்துவத்திலிருந்து இந்தியாவின் சுதந்திரத்தை இந்தியாவின் ஆன்மீக மற்றும் கலாச்சார பயணத்திலிருந்து தனித்து பார்க்க முடியாது. அதனால் தான்; இன்று நாடு விடுதலையின் அமிர்த பெருவிழாவைக் கொண்டாடுகிறது.
குறிப்பு: பிரதமர் இந்தியில் வழங்கிய உரையின் தோராயமான தமிழாக்கம் இதுவாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818857
சுற்றுச்சூழல் மற்றும் வனத்துறை அமைச்சகம்
இந்தியா-பின்லாந்து ஒப்பந்தம் பருவநிலை மாற்றத்திற்கான ஒத்துழைப்பு குறித்த நேர்மறை சமிக்ஞையை உலகத்துக்கு அனுப்பும்: திரு பிரகாஷ் ஜவடேகர்
சுற்றுச்சூழல் மற்றும் பல்லுயிர் பாதுகாப்பில் இணைந்து செயல்படுவதற்கான புரிந்துணர்வு ஒப்பந்தத்தில் இந்தியாவும், பின்லாந்தும் இன்று கையெழுத்திட்டன.
மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு பிரகாஷ் ஜவடேகர், பின்லாந்து சுற்றுச்சூழல், பருவநிலை மாற்றத் துறை அமைச்சர் திருமிகு கிறிஸ்டா மிக்கொனேன் ஆகியோருக்கிடையே காணொலி மூலம் இந்த ஒப்பந்தம் கையெழுத்தானது.
நிகழ்ச்சியில் பேசிய திரு ஜவடேகர், இந்தியா, பின்லாந்துக்கிடையேயான ஒப்பந்தம், பருவநிலை மாற்றத்திற்கான உண்மையான ஒத்துழைப்பு குறித்த நேர்மறை சமிக்ஞையை உலகத்துக்கு அனுப்பும் என்று கூறினார்.
காற்று மற்றும் தண்ணீர் மாசு, கழிவு மேலாண்மை, சுழற்சிப் பொருளாதாரத்தை ஊக்குவித்தல், குறைந்த அளவு கரியமிலவாயு உமிழ்வுக்கான தீர்வுகள், காடுகள் உள்ளிட்ட இயற்கை வளங்களின் நீடித்த மேலாண்மை, பருவநிலை மாற்றம், கடல் வளங்களின் பாதுகாப்பு ஆகிய துறைகளில் இந்தியா மற்றும் இலங்கைக்கு இடையிலான ஒத்துழைப்பை இந்தப் புரிந்துணர்வு ஒப்பந்தம் மேலும் வலுப்படுத்தும்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleaseIframePage.aspx?PRID=1676034&RegID=3&LID=1
-----
(Visitor Counter : 151
உள்துறை அமைச்சகம்
காவல்துறை ஆராய்ச்சி மற்றும் மேம்பாட்டுப் பிரிவு  தனது பொன் விழாவை ஆகஸ்ட் 28-ஆம் தேதி கொண்டாடுகிறது
காவல்துறை ஆராய்ச்சி மற்றும் மேம்பாட்டுப் பிரிவு  தனது பொன் விழாவை நாளை அதாவது 2020 ஆகஸ்ட் 28-ஆம் தேதி கொண்டாடுகிறது. மத்திய உள்துறை இணையமைச்சர் திரு.ஜி.கிஷன்ரெட்டி தலைமை விருந்தினராக கலந்து கொள்கிறார். உள்துறை செயலர் திரு.அஜய்குமார் பல்லா சிறப்பு விருந்தினராக இருப்பார். கொரோனா தொற்றுப் பரவல் காரணமாக இந்த நிகழ்ச்சி மெய்நிகர் முறையில் நடைபெறும். பிபிஆர்&டி தலைமையகத்தில் இந்த நிகழ்ச்சி காணப்படும். அதன் துணை அமைப்புகள், மாநில காவல்துறை, சிஏபிஎப் ஆகியவை காண்பதற்கு வீடியோ இணைப்பு அளிக்கப்படும்.
காவல்துறை ஆராய்ச்சி மற்றும் மேம்பாட்டு பிரிவு , 1970 –ஆம் ஆண்டு ஆகஸ்ட் 28-ஆம்தேதி, மத்திய அரசின் உள்துறை அமைச்சகத்தின் தீர்மானத்தின்படி தொடங்கப்பட்டது. காவல் துறையை சிறப்பாக மேம்படுத்துவது, காவல்துறைப் பிரச்சினைகள் பற்றி விரைவான, முறையான ஆய்வை மேற்கொள்வது, காவல் துறை அறிவியல் மற்றும் தொழில்நுட்ப உத்திகளைக் கடைப்பிடிப்பது ஆகிய நோக்கங்களை நிறைவேற்றும் வகையில் இது ஏற்படுத்தப்பட்டது.
ரசாயனம் மற்றும் உரங்கள் அமைச்சகம்
அத்தியாவசிய மருந்துகளின் பற்றாக்குறை ஏதும் இல்லை: மத்திய அமைச்சர் தகவல்
மக்களவையில் கேள்வி ஒன்றுக்கு மத்திய இரசாயணங்கள் மற்றும் உரத்துறை இணையமைச்சர் திரு பகவந்த் கூபா எழுத்துபூர்வமாக தாக்கல் செய்த பதிலில் கூறியதாவது:
மருந்துகள் விலைக் கட்டுப்பாட்டு உத்தரவில் இடம் பெற்றுள்ள அத்தியாவசிய மருந்துகள், மாநில அரசுகளின் மருந்துக் கட்டுப்பாட்டு நிர்வாகம் மூலம் தேசிய மருந்து விலை ஆணையத்தால்  கண்காணிக்கப்படுகின்றன. அத்தியாவசிய மருந்துகளின் தயாரிப்பாளர்கள், தங்களின் காலாண்டு உற்பத்தி மற்றும் இறக்குமதி விவரங்களைத் தாக்கல் செய்ய வேண்டும். மருந்துக் கடைகளின் கணக்கெடுப்புகள், 22 மாநிலங்களில் என்பிபிஏ அமைத்த மருந்து தலைமை கட்டுப்பாட்டாளர் மற்றும் விலைக் கண்காணிப்பு அதிகாரிகளால் நடத்தப்படுகின்றன. மாநில மருந்துக் கட்டுப்பாட்டாளர்கள், மருந்து பற்றாக்குறையைத் தெரிவிக்கும்போதெல்லாம், மருந்துகளை அனுப்பும்படி உற்பத்தியாளர்களுக்கு தெரிவிக்கப்படுகிறது. நாட்டில், அத்தியாவசிய மருந்துகளுக்கு பற்றாக்குறை ஏற்பட்டதாக சமீபத்தில் எந்தத் தகவலும் இல்லை.
மருந்துத் துறையில் நாட்டை தற்சார்புடையதாக்கவும், முக்கிய மருந்துகளின் உற்பத்தியை ஊக்குவிக்கவும், மருந்துகள் துறை உற்பத்தியுடன் கூடிய ஊக்குவிப்புத் திட்டத்தை ரூ.6.940 கோடி மதிப்பில் தொடங்கியுள்ளது.
மொத்தத்தில், இத்திட்டத்தின் கீழ் 49 விண்ணப்பதாரர்களுக்கு ஒப்புதல் அளிக்கப்பட்டுள்ளன. இதில் 8 திட்டங்கள் ஏற்கனவே தொடங்கப்பட்டுள்ளன. முதலீடுகளை அதிகரித்து இந்தியாவின் உற்பத்தித் திறனை அதிகரிக்க, ரூ.15,000 கோடி மதிப்பில் மற்றொரு உற்பத்தியுடன் தொடர்புடைய ஊக்குவிப்பு திட்டத்தை மருந்துகள் துறை தொடங்கியுள்ளது. மொத்தத்தில் 55 விண்ணப்பங்கள் இத்திட்டத்தின் கீழ் ஒப்புதல் அளிக்கப்பட்டுள்ளன. மேலும், மருந்துப் பூங்காத் திட்டத்தை ரூ.3,000 கோடி மதிப்பில் மருந்துகள் துறை தொடங்கியுள்ளது.
ரசாயனம் மற்றும் உரங்கள் அமைச்சகம்
குவாஹத்தி தேசிய மருந்தியல் கல்வி மற்றும் ஆராய்ச்சி நிறுவனம் கோவிட் -19 தொற்றை எதிர்த்து போராட புதுமையான முப்பரிமாண பொருட்களை வடிவமைத்துள்ளது
குவாஹத்தியில் உள்ள தேசிய மருந்தியல் கல்வி மற்றும் ஆராய்ச்சி நிறுவனம் - என் ஐ இ பி ஆர் , உலகத் தொற்றாகிவிட்ட கோவிட் -19க்கு எதிராகப் போராட இரண்டு புதிய பொருள்களைக் கண்டுபிடித்துள்ளது.
முதலாவது பொருள் முப்பரிமாண அச்சு முறையில் உருவாக்கப்பட்ட, கைதொடாமல் பயன்படுத்தும் பொருளாகும். இதனைக் கொண்டு கையால் தொடாமலேயே கதவுகள், ஜன்னல்கள், மேஜை\அலமாரி டிராயர்கள், குளிர்சாதனப் பெட்டிகளை திறக்கலாம் \ மூடலாம். மேலும் லிப்ட் பொத்தான்கள் , கணினிக் கருவிகளின் பொத்தான்கள், லைட் \ மின்விசிறி பொத்தான்கள் ஆகியவற்றையும் அழுத்தலாம்.
இரண்டாவதாக, கொரோனா தொற்றைக் கட்டுப்படுத்தும் முப்பரிமாண அச்சு முறையில் தயாரிக்கப்பட்ட நுண்ணுயிரி எதிர்ப்பு முகக் கவசம். வாய் , கண் , மூக்கு மற்றும் இதர உடல் குழிகள் மூலம் வைரஸ்கள் எவ்வாறு பரவுகின்றன என்பதை நன்கு ஆராய்ந்து இது வடிவமைக்கப் பட்டுள்ளது இந்த முகக் கவசம் எளிதில் வடிவமைக்கக் கூடியது: முன் மாதிரிகளை விரைந்து உருவாக்கவும் இதில் வழிவகை செய்யப் பட்டுதுள்ளது.
(Visitor Counter : 139
PIB Headquarters
கொவிட்-19 - பிஐபி செய்தித் தொகுப்பு
17.05.2020
- சுகாதாரம் மற்றும் குடும்ப நலத்துறை அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- அறிவியல் மற்றும் தொழில்நுட்பத்துறை
(
உள்துறை அமைச்சகம்
வெளிநாட்டில் சிக்கித் தவிக்கும் இந்தியர்கள் மற்றும் இந்தியாவில் இருந்து அவசரக் காரணங்களுக்காக வெளிநாடுகளுக்கு செல்ல விரும்புபவர்களின் பயணங்களுக்கு நிலையான செயல் நடைமுறைகளை வெளியிட்டது உள்துறை அமைச்சகம்
மே 4, 2020ல் இருந்து பொது முடக்கத்தை மேலும் 2 வாரங்களுக்கு நீட்டித்து பேரிடர் மேலாண்மை சட்டம், 2005ன் கீழ் ஒரு உத்தரவையும் மற்றும் தொடர்புடைய வழிகாட்டுதல்களையும் மத்திய உள்துறை அமைச்சகம் 01.05.2020 அன்று வெளியிட்டது. கோவிட்-19 பெரும்தொற்றின் பரவலைக் கட்டுப்படுத்துவதற்காக, பொது முடக்க நடவடிக்கைகள் தொடர்பான உள்துறை அமைச்சகத்தின் உத்தரவுகளில் பயணிகளின் வெளிநாட்டு பயணங்கள் தடை செய்யப்பட்டன.
வேலை, படிப்பு / பயிற்சி, சுற்றுலா மற்றும் தொழில் உள்ளிட்ட காரணங்களுக்காக பொது முடக்கத்துக்கு முன்னர் பல்வேறு நாடுகளுக்கு சென்ற இந்தியர்கள் அங்கே சிக்கித் தவிக்கிறார்கள். வெளிநாட்டிலேயே நீண்ட காலம் தங்கியிருப்பதால் துன்பத்தை எதிர் கொண்டுள்ள அவர்கள், இந்தியாவுக்கு உடனே திரும்ப விரும்புகின்றனர். மேற்கண்ட நபர்களைத் தவிர, மருத்துவ அவசரம் மற்றும் குடும்ப நபரின் மரணம் காரணமாகவும் நாடு திரும்ப விரும்பும் இந்தியர்களும் இருக்கின்றனர். அதோடு, பல்வேறு காரணங்களுக்காக வெளிநாடுகளுக்கு செல்ல விரும்பும் நபர்கள் பலரும் இந்தியாவில் சிக்கி உள்ளனர்.
இவர்களின் போக்குவரத்துக்கு உதவி செய்வதற்காக, வெளிநாட்டில் சிக்கித் தவிக்கும் இந்தியர்கள் மற்றும் அவசரக் காரணங்களுக்காக வெளிநாடுகளுக்கு செல்ல விரும்பும் குறிப்பிட்ட நபர்களின் பயணங்களுக்காக, இந்திய அரசின் அமைச்சகங்கள் / துறைகள், மாநிலங்கள் / யூனியன் பிரதேசங்களின் அரசுகள், மாநிலங்கள்/யூனியன் பிரதேசங்களின் அதிகாரிகள் ஆகியோருக்கு போக்குவரத்துக்கான நிலையான செயல் நடைமுறைகளை அவற்றின் கடுமையான அமல்படுத்தலுக்கான வழிகாட்டுதல்களோடு உள்துறை அமைச்சகம் வெளியிட்டது.
உள்துறை அமைச்சகத்தின் உத்தரவு மற்றும் நிலையான செயல் நடைமுறைகளைக் காண இங்கே காணலாம்.
சிறப்பு சேவைகள் மற்றும் கட்டுரைகள்
கலாக்ஷேத்ரா அறக்கட்டளைக்கு எதிரான இணையவழி பிரச்சாரம் குறித்து அதன் தலைவர் அறிக்கை வெளியீடு
கடந்த மார்ச் 22, 2023 அன்று தேசிய மகளிர் ஆணையம் பகிர்ந்திருந்த இரண்டு ட்விட்டர் பதிவுகள் குறித்து கலாக்ஷேத்ரா அறக்கட்டளை இந்த அறிக்கையை வெளியிடுகிறது. மார்ச் 21, 2023 அன்று இணையவழி இதழ் ஒன்றில் வெளியாகி இருந்த கட்டுரை சம்பந்தமாக மகளிர் ஆணையத்தின் ட்விட்டர் பதிவுகள் அமைந்திருந்தன.
இதுகுறித்து தேசிய மகளிர் ஆணையத்திடம் மார்ச் 24, 2023 அன்று அறக்கட்டளை விளக்கம் அளித்ததோடு குறிப்பிட்ட இதழில் தெரிவிக்கப்பட்டிருந்த விசயம் தொடர்பாக நிறுவனம் ஏற்கனவே எடுத்துள்ள நடவடிக்கைகள் பற்றி எடுத்துரைத்தது. இந்த நடவடிக்கைகளைக் கருத்தில் கொள்ள வேண்டும் என்று ஆணையத்திடம் கோரிக்கை எழுப்பியதோடு, இதில் திருப்தி ஏற்படவில்லை என்றால் கூடுதல் விசாரணைக்கு ஆணையம் உத்தரவிட்டால் அதையும் வரவேற்பதாக கலாக்ஷேத்ரா அறக்கட்டளை தெரிவித்தது.
இந்திய அரசின் கலாச்சார அமைச்சகம் உள்ளிட்ட தகுந்த ஆணையங்களுக்கும் இந்த விளக்கம் அளிக்கப்பட்டுள்ளது.
கலாக்ஷேத்ரா அறக்கட்டளையின் செயல்பாடுகளுக்கு எதிராகவும், நிறுவனத்தின் நம்பகத்தன்மைக்கு குந்தகம் விளைவிக்கும் வகையில் சில ஆசிரியர்களைத் தாக்கியும், கடந்த சில மாதங்களாக சமூக ஊடகம் வாயிலாக அநாகரிகமான பிரச்சாரம் நடைபெற்று வருகிறது.
விசாகா வழக்கில் மாண்புமிகு உச்சநீதிமன்றம் அளித்த தீர்ப்பின்படி நிறுவனத்தில் புகார்கள் குழு அமைக்கப்பட்டு தீவிரமாக செயல்பட்டு வருகிறது. இயக்குநர், இரண்டு ஆசிரியர்கள் மற்றும் ஓர் அனுபவம் வாய்ந்த பெண் வழக்கறிஞர் ஆகியோர் இதில் உறுப்பினர்களாக உள்ளனர்.
சமூக ஊடகங்களில் பரவலாக குற்றம் சாட்டப்பட்டு, இணையவழி இதழில் மீண்டும் வெளியாகியிருந்த விசயம் குறித்து தானாக இந்த ஆணையம் விசாரணை மேற்கொண்டது. சுமார் இரண்டரை மாத காலம் விரிவான விசாரணை நடத்தப்பட்டது. அதன்படி இதுபோன்ற குற்றச்சாட்டுகள் எதுவும் கண்டறியப்படாததோடு, இவை அர்த்தமற்றது என்று தெரியவந்தது. விசாரணை நடத்தப்பட்ட காலத்தில் கலாக்ஷேத்ரா அறக்கட்டளையில் பாலியல் வன்முறை தடுப்புச் சட்டத்தின் வழிகாட்டுதலின் படி எந்த ஒரு புகாரும் பெறப்படவில்லை.
இந்திய அரசின் கலாச்சார அமைச்சகத்தின் கீழ் தன்னாட்சி நிறுவனமாக இயங்கும் கலாக்ஷேத்ரா அறக்கட்டளை, 1993-ஆம் ஆண்டு இந்திய நாடாளுமன்றத்தின் ஒரு சட்டத்தால் தேசிய முக்கியத்துவம் வாய்ந்த நிறுவனம் என்று அறிவிக்கப்பட்டது.
திருமதி ருக்மணி தேவி அருண்டேலின் தொலைநோக்குப் பார்வையால் 1936-ஆம் ஆண்டு கல்வி நிறுவனமாக தொடங்கப்பட்டு, 'அச்சம் இல்லாமல் கல்வி, ஆபாசம் இல்லாமல் கலை மற்றும் துன்புறுத்தல் இல்லாமல் அழகு' என்ற கோட்பாடுகளின் அடிப்படையில் இந்திய கலாச்சாரத்தின் பாரம்பரியம் மற்றும் நடனத்தை ஊக்குவிப்பது மற்றும் பாதுகாப்பதில் நாங்கள் தீவிரமாக உள்ளோம். ஆசிரியர் மற்றும் மாணவருக்கு இடையேயான உறவு புனிதமானது. அதிலும், அறக்கட்டளை தங்களது குழந்தைகளை பாதுகாக்கும் என்ற முழு நம்பிக்கையுடன் பெற்றோர் மாணவர்களை எங்கள் வசம் ஒப்படைக்கும் போது அந்த புனிதத்தன்மை மேலும் அதிகரிக்கிறது.
ஒவ்வொரு கலைஞர், மாணவர் மற்றும் ஊழியருக்கும் உள்ளடக்கிய மற்றும் பாதுகாப்பான இடத்தை வழங்குவதில் கலாக்ஷேத்ரா அறக்கட்டளை தொடர்ந்து உறுதியோடு உள்ளது.
ரெயில்வே அமைச்சகம்
இந்திய ரயில்வேயில் வர்த்தகம் செய்வதை எளிதாக்க மிகப் பெரிய ஊக்குவிப்பு
 பல்வேறு நகரங்களில் வியாபாரிகள் சந்திப்பை ஏற்பாடு செய்ததன் மூலம் இந்திய தொழில்துறையை அணுகுவதில் ஆர்வம் காட்டுகிறது. வளர்ந்துவரும் வர்த்தகர்களுடன் ஆர்.டி.எஸ்.ஓ.-வின் மூத்த அதிகாரிகள் கலந்துரையாடல் நடத்தி இணையதளத்தைப் பயன்படுத்தி வர்த்தகப் பதிவு செய்யும் முறையின் எளிமையையும், நல்ல அம்சங்களையும் அவர்களுக்கு எடுத்துரைத்தனர்.
இத்தகைய வர்த்தகர்கள் அமைப்பின் முதலாவது சந்திப்பு ராஜ்கோட்டில் லகு உத்யோக் பாரதியுடன் இணைந்து 24.01.2018 அன்று ஏற்பாடு செய்யப்பட்டிருந்தது. இதில் பங்கேற்ற சுமார் 200 வர்த்தகர்களின் கேள்விகள்/ சந்தேகங்களுக்குக் கேள்வி-பதில் அமர்வில் உடனுக்குடன் மூத்த அதிகாரிகளால் பதிலளிக்கப்பட்டன. இதே போன்ற வர்த்தகர் சந்திப்புகள் பரிதாபாத், லுதியானா, சாகிபாபாத், கோயம்புத்தூர், புனே, நொய்டா ஆகிய நகரங்களில் முறையே 22.02.2018, 07.03.2018, 09.03.2018, 15.03.2018, 04.04.2018, 05.04.2018 ஆகிய தேதிகளில் நடைபெற்றன. கோயம்புத்தூர் கூட்டத்தில் 30 வர்த்தகர்கள் பங்கேற்றனர். இந்த முயற்சிகள் தொழில்துறையினரால் மிகவும் பாராட்டப்பட்டன. மேலும் ஏழு இடங்களில் இதே போன்ற கூட்டங்களுக்கு 2018 ஏப்ரல்- மே மாதங்களில் திட்டமிடப்பட்டுள்ளது.
இத்தகைய செயல்பாடுகள் காரணமாக ஆர்.டி.எஸ்.ஓ.வுக்குப் புதிதாக பதிவு செய்யும் விண்ணப்பங்களின் வருகை ஏற்கெனவே மாதம் ஒன்றுக்கு  25 என்பதிலிருந்து தற்போது மாதம் ஒன்றுக்கு  60 என அதிகரித்துள்ளது. 01.11.2017 முதல் 16.03.2018 வரை ஆர்.டி.எஸ்.ஓ. 1231 வர்த்தகர் கணக்குப் பதிவுகளை உருவாக்கி உள்ளது. 208 அம்சங்களின் தொகை பெறப்பட்டுள்ளது. 27 வர்த்தகர்கள் பட்டியலிலிருந்து நீக்கப்பட்டுள்ளனர்.
இந்த வகையில் ஆர்.டி.எஸ்.ஓ. தமது பாதைகளை இந்திய தொழில்துறைக்குத் திறந்துவிட்டுள்ளது. தொழில்துறைக்கு இணக்கமான அமைப்பு என்பதையும் அது வெளிப்படுத்தியுள்ளது. இந்த நடைமுறை அனைவராலும் நல்ல வரவேற்பையும், பாராட்டையும் பெற்றுள்ளது.
மத்திய அமைச்சரவை
வங்காள கிழக்கத்திய எல்லை விதிமுறைகளில் திருத்தம் செய்வதற்கு அமைச்சரவை பின்னேற்பு ஒப்புதல்
வங்காள கிழக்கத்திய எல்லை விதிமுறைகளில் திருத்தம் செய்வதற்கான, அரசியலமைப்புச் சட்டத்தின் 372-வது பிரிவின் உட்பிரிவு 2-ன் கீழ் குடியரசுத் தலைவர் பிறப்பித்த சட்டங்கள் ஏற்பு  ஆணை 2019-க்கு, பிரதமர் திரு.நரேந்திர மோடி தலைமையிலான மத்திய அமைச்சரவை பின்னேற்பு ஒப்புதலை வழங்கியுள்ளது.
இந்த அறிவிக்கை, வங்காள கிழக்கத்திய எல்லை விதிமுறைகளை மணிப்பூர் மாநிலத்திற்கும் விரிவுபடுத்தி, அங்குள்ள பூர்வகுடி மக்களுக்கு 2019 குடியுரிமை திருத்தச் சட்ட விதிகளிலிருந்து பாதுகாப்பை வழங்கவும், தேவைப்படும் மாற்றங்களை செய்யவும் வழிவகுக்கிறது.
வணிகம் மற்றும் தொழில்துறை அமைச்சகம்
கொவிட் பிரச்சினைக்குப் பிந்தைய காலத்தில் உருவாகும் வாய்ப்புகளை சிறப்பாகப் பயன்படுத்திக் கொள்வதற்குத் தயாராகும் வகையில் ஏற்றுமதியாளர்கள் பெரிய அளவில் திட்டங்களை உருவாக்க வேண்டும் என்று திரு. பியூஷ் கோயல் வேண்டுகோள்; நாம் உலக அளவில் பொறுப்பான குடிமக்கள் என்று அவர் குறிப்பிட்டார்
நாட்டில் உள்ள பல்வேறு ஏற்றுமதி மேம்பாட்டுக் கவுன்சில்களுடன் மத்திய தொழில், வணிக அமைச்சகம் இன்று காணொலிக் காட்சி மூலம் கலந்துரையாடல் நடத்தியது. கொவிட் - 19 பாதிப்பு, அதன் தொடர்ச்சியான முடக்கநிலையில் ஏற்பட்டுள்ள பிரச்சினைகள் மற்றும் களநிலவரத்தை மதிப்பீடு செய்ய அந்தக் கூட்டம் நடந்தது. கொவிட் பிரச்சினைக்குப் பிந்தைய காலத்தில் உருவாகும் வாய்ப்புகளை சிறப்பாகப் பயன்படுத்திக் கொள்வதற்குத் தயாராகும் வகையில் ஏற்றுமதியாளர்கள் பெரிய அளவில் திட்டங்களை உருவாக்க வேண்டும் என்று துறையின் அமைச்சர் திரு. பியூஷ் கோயல் வேண்டுகோள் விடுத்தார். நமது தரத்தை உயர்த்தி. திறன் அளவை அதிகரித்து, தரமான பொருளாதார வளர்ச்சி வாய்ப்புகளை உருவாக்கி, விலையில் போட்டிநிலையை உருவாக்கினால், நாம் வளர்ச்சி பெற்று, கொவிட் பிரச்சினைக்குப் பிந்தைய உலகில் வாய்ப்புகளை சிறப்பாகப் பயன்படுத்திக் கொள்ள முடியும் என்று அவர் கூறினார். ``ஒரு நாடு பெரிய அளவில் முயற்சிகள் மேற்கொண்டு, சந்தையில் ஆதிக்கம் செலுத்த முனையும்போது - தானாகவே நாம் தரத்தில் கவனம் செலுத்துவோம், உற்பத்தி விலை குறையும், உற்பத்தி அதிகரிக்கும், செயல் திறன் அதிகரிக்கும் என்பது என்னுடைய சொந்த நம்பிக்கையாக உள்ளது'' என்று அவர் கூறினார்.
ஏதாவது காரணத்தால் தடங்கலாகியுள்ள அவசரமான மற்றும் முக்கியமான ஏற்றுமதி ஆர்டர்கள் கூடிய சீக்கிரத்தில் கைக்கு கிடைப்பதை உறுதி செய்ய நடவடிக்கைகள் எடுக்கப்படும் என்று அமைச்சர் உத்தரவாதம் அளித்தார். ``ஏற்றுமதியாளர்கள் மற்றும் உற்பத்தி தொழிலில் ஈடுபட்டுள்ளவர்கள் தங்களது சிந்தனையில் மாற்றம் செய்வதற்கு இதை விட சரியான தருணம் வராது. உங்களுக்கு பலமான துறையில் கவனம் செலுத்துங்கள். நம்முடைய பலம் எது என அறிந்து திட்டமிட வேண்டும்.. உலக அளவில் நமது பங்களிப்பு மிகவும் குறைவாகத்தான் உள்ளது. இதுபோன்ற துறைகளில் நாம் தொடர்ந்து மேம்படுத்திக் கொள்ளலாம்'' என்று அவர் கூறினார்.
சமூக நிதி மற்றும் அதிகாரமளித்தல் அமைச்சகம்
மத்திய துறை திட்டத்தின் பயிற்சி பிரிவுகளை மத்திய சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் நாளை வெளியிடுகிறார்.
மத்திய, மாநில அரசுகள் மற்றும் உள்ளாட்சி அமைப்புகளை சேர்ந்த முக்கியப் பணியாளர்களின் பயிற்சி மற்றும் விழிப்புணர்வுக்கான மத்தியத் துறை திட்டத்தின் பிரிவுகளை சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் 2021 நவம்பர் 9 அன்று பிற்பகல் 2.30 முதல் மாலை 4.30 மணி வரை புதுதில்லி லோதி சாலையில் உள்ள இந்திய சர்வதேச மையத்தில் நடைபெறவுள்ள நிகழ்ச்சியில் வெளியிடுகிறார்.
மத்திய சமூக நீதி மற்றும் அதிகாரமளித்தல் இணை அமைச்சர்கள் திரு ஏ நாராயணசுவாமி, திரு ராம்தாஸ் அத்வாலே மற்றும் செல்வி பிரதிமா பௌமிக் ஆகியோர் இந்த நிகழ்ச்சியில் சிறப்பு விருந்தினராக கலந்து கொள்கின்றனர்.
மத்திய, மாநில அரசுகள், உள்ளாட்சி அமைப்புகள் மற்றும் பிற சேவை வழங்குனர்களின் முக்கியப் பணியாளர்களின் பயிற்சிக்கான மத்தியத் துறை திட்டத்தை செயல்படுத்துவதற்கான முன்னணி முகமையாக செயல்படும் பொறுப்பை இந்திய மறுவாழ்வு கவுன்சிலிடம்  இந்திய அரசின் சமூக நீதி மற்றும் அதிகாரமளித்தல் அமைச்சகம் ஒப்படைத்துள்ளது.
இந்த திட்டத்தை செயல்படுத்துவதற்கான பொதுவான வழிகாட்டுதல்களையும், பயிற்சி தொகுதிகளையும் ஆர்சிஐ உருவாக்கியுள்ளது. 2015-16 நிதியாண்டு முதல் தேசிய அளவில் பல்வேறு இடங்களில் இந்தத் திட்டம் செயல்படுத்தப்பட்டுள்ளது.
இன்றைய நிலவரப்படி, 13,000 மத்திய மற்றும் மாநில அரசுத் துறைகளின் முக்கியப் பணியாளர்களுக்கு மாற்றுத் திறனாளிகள் பற்றிய விவரங்கள் குறித்து இத்திட்டத்தின் கீழ் விழிப்புணர்வு ஏற்படுத்தப்பட்டுள்ளது. இதன் மூலம் பணியிடங்களை மாற்றுத்திறனாளிகளுக்கு உகந்தவையாக மாற்ற முடியும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1770061
கலாசாரத்துறை அமைச்சகம்
புவனேஸ்வரில் நடைபெற்ற ஜி 20 கலாச்சாரப் பணிக்குழுவின் இரண்டாம் நாள் நிகழ்வுகளில் திருமதி மீனாட்சி லேகி பங்கேற்றார்
புவனேஸ்வரில் நடைபெற்ற ஜி 20 கலாச்சாரப் பணிக்குழுவின் இரண்டாம் மற்றும் நிறைவு நாள் நிகழ்வுகளில் மத்திய கலாச்சாரம் மற்றும் வெளியுறவுத் துறை இணையமைச்சர் திருமதி மீனாட்சி லேகி பங்கேற்றார். இந்த நிகழ்வில் அவர் சிறப்புரையாற்றினார்.
இதையொட்டி ஊடகவியலாளர்களுடன் கலந்துரையாடிய அவர், அடுத்த 25 ஆண்டுகளுக்கான அமிர்த காலத்தில் இந்தியாவை மகத்தான உச்சங்களுக்கு கொண்டு செல்ல வேண்டும் என்ற பிரதமரின் விருப்பத்தை எடுத்துரைத்தார். கலாச்சாரத்தின் ஒருங்கிணைந்த தன்மையை கோடிட்டுக் காட்டிய அமைச்சர், ஏராளமான பிரச்சனைகள் உள்ள போதும் அனைவரையும் ஒருங்கிணைந்து கொண்டு வருவதற்கான வழியாக கலாச்சாரம் விளங்குகிறது என்றார். முதன் முறையாக ஜி20 கலாச்சாரப் பணிக்குழு உருவாக்கப்பட்டிருப்பதை சுட்டிக்காட்டிய அமைச்சர், நல்லிணக்கம், அமைதி பற்றி ஜி20 அமைப்பு பேசும் நிலையில், கலாச்சாரம் இது பற்றி கவனம் செலுத்த அவசியமாகிறது என்றார்.
2023 மே 16 அன்று இரண்டாவது கலாச்சாரப் பணிக்குழுவின் கூட்டம் நிறைவடைந்த பின், ஒடிசா மாநிலம் பூரியில் உள்ள யுனெஸ்கோ உலகப் பாரம்பரிய இடமாக அறிவிக்கப்பட்ட கொனார்க் சூரிய கோயிலுக்கு பிரதிநிதிகள் சிறப்புப் பயணம் மேற்கொண்டனர். பின்னர், அன்று மாலை உள்ளூர் கலைஞர்களின் கோத்திபுவா நடன நிகழ்ச்சியை ஜி20 பிரதிநிதிகள் ஆர்வத்துடன் பார்வையிட்டனர். இந்த நடனம் பூரி ஸ்ரீஜெகந்நாதர் ஆலயத்தின் பாரம்பரியத்தோடு தொடர்புடைய தொன்மையான நடன வடிவங்களில் ஒன்றாகும். வெளிநாடுகளிலிருந்து வருகை தந்துள்ள பிரதிநிதிகள் மற்றும் பிரமுகர்களுக்கு மகிழ்ச்சியை ஏற்படுத்தும் ஒடிசாவின் கலாச்சாரப் பொக்கிஷத்தின் ஒரு பகுதியை சிறந்த முறையில் வெளிப்படுத்தியதற்காக மத்திய அமைச்சர் லேகி கலைஞர்களைப் பாராட்டினார்.
இத்தகைய நிகழ்ச்சிகளுடன் நான்கு நாள் ஜி20 இரண்டாவது கலாச்சாரப் பணிக்குழுக் கூட்டம் நிறைவடைந்தது. இந்தக் கூட்டத்தில் ஜி20 உறுப்புநாடுகள், விருந்தினர் நாடுகள், சர்வதேச அமைப்புகள் போன்றவற்றின் பிரதிநிதிகள் கலந்து கொண்டனர். இந்தக் கூட்டத்தில் விவாதிக்கப்பட்ட முக்கிய அம்சங்களாவன: கலாச்சார உடைமைகளின் பாதுகாப்பு மற்றும் மறுசீரமைப்பு: நீடித்த எதிர்காலத்திற்காக பாரம்பரிய வாழ்க்கை முறையை விரிவுபடுத்துதல்: கலாச்சாரம் மற்றும் படைப்பாக்கத் தொழில்களையும் படைப்பூக்கப் பொருளாதாரத்தையும் மேம்படுத்துதல்: கலாச்சாரத்தில் பாதுகாப்பு மற்றும் மேம்பாட்டிற்கான டிஜிட்டல் தொழில்நுட்பங்களை அதிகப்படுத்துதல்.
நிறைவு நாளன்று, இரண்டாயிரம் ஆண்டுகளுக்கு முந்தைய புகழ்மிக்க உதயகிரி குகைப் பகுதிகளை பிரதிநிதிகளுடன் அமைச்சர் பார்வையிட்டார். மகாத்மா காந்தியின் வாழ்க்கை மற்றும் தொலைநோக்குப் பார்வையை விவரிக்கும் புவனேஸ்வர் காந்தி அமைதி மையத்திலுள்ள அருங்காட்சியகத்தையும் அவர்கள் பார்வையிட்டனர்.
ரெயில்வே அமைச்சகம்
அலகாபாத் – ஆனந்த்விஹார் இடையே வாரம் மும்முறை இயக்கப்படும் புதிய ஹம்சாஃபர் ரயில் வண்டியை – 22437/22438 ரயில்வே அமைச்சகம் அறிமுகம் செய்துள்ளது
அலகாபாத் – ஆனந்த்விஹார் இடையே வாரம் மும்முறை இயக்கப்படும் புதிய ஹம்சாஃபர் ரயில் வண்டியை – 22437/22438 ரயில்வே அமைச்சகம் அறிமுகம் செய்துள்ளது. இந்த ரயில்சேவையை வடக்கு மத்திய ரயில்வேயில் உள்ள அலகாபாத் ரயில் நிலையத்திலிருந்து தகவல் தொடர்புத் துறை  மற்றும் ரயில்வேத்துறை இணையமைச்சர் திரு மனோஜ் சின்ஹா, இன்று  தொடங்கி வைத்தார்.
மேலும் விவரங்களை www.pib.nic.in என்ற இணையதளத்தில் காணலாம்.
(Visitor Counter : 154